Tervetuloa maailmaani, joka on luonnollisesti yliluonnollinen.
Vieraani oli lentokoneessa omissa ajatuksissaan.
Yhtäkkiä hänet vietiin taivaaseen.
Israelin Messias sanoi hänelle: -
"Kerro kansalleni, että on olemassa enemmän.
Paljon enemmän.
Se kaikki saadaan -
olemalla Jumalan läsnäolossa ympäri vuorokauden.
Jokainen Jumalan lupaus, jonka Hän on antanut teille, -
ja jokainen Jumalan lupaus Raamatussa...
Kun Jumala sanoo näin, se on totta: "Kaikki on teidän."
Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista-ohjelmaan.
Kynan, herätelläänpä kuulijoiden ruokahalua.
Jumalan läsnäolo tuli seurakuntasi tilaisuuteen.
Mitä kävi naiselle, joka oli ollut onnettomuudessa?
Se oli ihmeellistä. Nainen tuli kokoukseen.
Palvoimme juuri Jumalaa ylistyksessä, ja Jumalan läsnäolo tuli huoneeseen.
Sen saattoi tuntea. Se oli kouriintuntuvaa.
Ihmiset kykenivät melkein koskettamaan läsnäoloa.
Paikalle saapui nainen, ja Jumalan läsnäolo iski häneen.
Hän kaatui maahan ja huusi tuskissaan.
Hän kirkui kuin jokin polttaisi häntä sisältä. Se jatkui jonkin aikaa.
Jälkeenpäin hänet nostettiin ylös ja vietiin autoon kuin humalatilassa.
Kahden päivän kuluttua näin naisen.
Hänellä oli treenivaatteet päällä. Hän oli juossut 14,5 kilometriä.
Minut tavatessaan hän kertoi lenkistä. "Ahaa."
Hän sanoi: "Et ymmärrä. Olin neljä vuotta sitten auto-onnettomuudessa, -
ja lähes kaikki alakehoni luut murtuivat.
Ne luut piti korvata metallilla. Lääkäri sanoi, etten enää koskaan kävele, -
juokse, urheile tai käytä korkokenkiä.
Nyt juoksin 14,5 kilometriä kivuitta."
Hän näytti neljä sivua röntgenkuvia. Metalli oli sulautunut luuhun.
Se oli luova ihme.
Tiedätkö, mitä näit?
Näit esimakua siitä, mikä tulee olemaan tavanomaista.
Monet pastorit rakastavat Jumalaa mutta ovat palaneet loppuun -
eivätkä edes tiedä sitä itse. Sinä olit yksi heistä.
Olin loppuun palanut, ihan tosissaan.
En tajunnut sitä. Olin väsynyt seurakuntaan.
Se kuulostaa pahalta.
Minua turhautti palvelutyö. En nähnyt tuloksia.
Ajauduin turhautuneeseen tilaan, ja suoritin vain kaikki tutut kuviot.
Sanoin oikeat asiat, mutta läsnäolo puuttui.
Sellaisessa tilassa olin. - Se on uskontoa haisevimmillaan.
Se on juuri sitä.
Aloin huutaa Jumalan puoleen, koska rukoillessani mitään ei tapahtunut.
En tuntenut mitään. Rukous tuntui rituaalilta.
Eräänä varhaisena aamuna rukoilin sohvan takana. En unohda sitä.
Meillä on ylimääräinen olohuone, jossa on sohva. Rukoilin sen takana.
Uurastin rukouksessa, mutta mitään ei tapahtunut.
Huusin epätoivoissani Jumalan puoleen: "Herra, kosketa minua."
Yhtäkkiä tunsin jonkun seisovan takanani.
Herra avasi silmäni Hengessä ja näin enkelin.
Enkeli kaatoi ämpärillisen vettä päälleni. Se oli jääkylmää.
Tiedätkö, miltä jääkylmä vesi tuntuu?
En, mutta säälin aina valmentajia, kun mestaruus on voitettu.
Se oli juuri sellaista. Jääkylmää vettä kaadettiin päälleni.
Nousin ylös ja aloin huutaa, rukoilla Hengessä ja juosta ympäriinsä.
Tunsin Jumalan kirkkauden ja läsnäolon.
Olin ylilatautunut, elvytetty.
Ihan kuin joku olisi iskenyt minut sydäniskurilla takaisin eloon.
Yhtäkkiä rukouksista tuli väkeviä ja merkityksellisiä.
"Mitä se oli? Mikä enkelin nimi on?" Enkeli vastasi: "Minun nimeni on Ilo."
Vau, onpa upeaa! - "Ilo Herrassa on väkevyytemme."
Sinä tarvitsit iloa. - Tunnen läsnäolon nytkin.
Olin lopulta siinä tilassa, että tahdoin epätoivoisesti enemmän Jumalaa.
En enää tahtonut kaavoja, rituaalia tai uskontoa -
vaan tahdoin tuntea Jumalan, koskettaa Häntä ja tuntea taivaan.
Huusin, ja taivas kuuli rukoukseni. Taivas tuli maan päälle.
Jokainen tosiuskova tahtoo tuollaista. Jumala näytti, miten sitä saa.
Siksi kyselenkin.
Tahdon päästä asiaan. Kerro minulle, mitä pitää tehdä.
Tärkein on läheinen suhde Pyhään Henkeen.
Jeesus sanoi: "Te tulette tuntemaan totuuden, -
ja totuus on tekevä teidät vapaiksi."
Mitä se tarkoittaa? Useimmat luulevat, että saamme lisää tietoa, -
ja tieto vapauttaa meidät. Mutta ei Hän siitä puhu.
Hän käyttää heprean idiomaattista sanaa "tuntea", ginosko.
1. Mooseksen kirjassa sanotaan, että Aadam tunsi Eevan -
ja tämä tuli raskaaksi. Jeesus käyttää sitä sanaa puhuessaan juutalaisille.
Hän tarkoittaa, että Jumalan läheisyydessä on intiimi paikka, -
jossa täytymme Herran läheisyydestä, ja se hedelmöittää meidät ihmeellä.
Synnytämme kirjaimellisesti jotakin.
Kun Jumala puhuu totuuden tuntemisesta, Hän tarkoittaa henkilöä.
Se ei ole käsite tai henkistä kehitystä. - Se ei ole sääntöjä ja säännöksiä.
Jeesus, Jeshua on totuus. Hänen tuntemisensa on ikuinen elämä.
Kuinka moni tietää, että voimme tuntea Totuuden, Israelin Messiaan, -
kokemustasolla ja saada vapauden?
Katkon jälkeen tahdon kuulla, mitä tapahtui, kun palasit Englannista -
ja Jumala puhui sinulle.
Kynan kävi jossakin, mihin hän ei ollut matkalla.
Hän oli matkalla Yhdysvaltoihin, mutta hän menikin uuteen maahan.
Sen nimi oli taivas. Jatketaan kohta.
Yliluonnollista-ohjelma jatkuu pian.
Jumalan yliluonnollisuus ei tunne rajoja.
Nyt voit saada yliluonnollisen läpimurron milloin ja missä tahansa.
ISN-verkosto tuo ohjelmavirran 24/7 -
mobiililaitteelle tai älytelevisioon.
Voin katsoa milloin haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Yliluonnollista-ohjelma jatkuu nyt.
Inhoan kutsua sinua tohtori Bridgesiksi. Minulle sinä olet Kynan.
Kynan, olit lentämässä Englannista takaisin Yhdysvaltoihin.
Se, mitä vähiten odotit, tapahtui.
Tunnen Jumalan läsnäolon nyt. Olin palaamassa Englannista.
Olin opettanut siellä yliluonnollisesta useissa kokouksissa -
ja olin valmis palaamaan kotiin. - Tiedän tunteen.
Olin lentokoneessa 9 kilometrin korkeudessa.
Torkahdin hetkeksi ja yritin levätä.
Kun suljin silmät, ihme tapahtui. Avatessani silmät, olin taivaassa.
Se oli todellista.
Tunsin ilman, koska se oli ihan erilainen kuin maan päällä.
Tunsin Jumalan läsnäolon. Näin kirkkauden.
Kaikki ympärilläni oli todellista. Katsoin käsiäni ja ajattelin: -
"Voi ei! Olen joutunut lento-onnettomuuteen.
En ehtinyt soittaa vaimolle ja lapsille."
Mutta se tunne hälveni heti, ja ilmapiiri häkellytti minut.
Tunsin lentokoneen jyrinän.
Vaikutin olevan jälleen kehossani, mutta olin yhä kokemusten välillä.
Tuntui kuin kohtaus olisi hitaasti vaihtunut toiseen elokuvassa.
Kun palasin taivaskokemukseen, näin Jeesuksen kasvot.
Hänen ilmeensä oli täynnä puhdasta rakkautta.
Hän näki lävitseni. Jokainen soluni kajahteli siitä rakkaudesta.
Kuulin sanat: "Kerro kansalleni, että on olemassa valtavasti enemmän."
Miten se vaikutti sinuun?
Se muutti elämäni ja palvelutyöni. Kuukausien ajan opetin läsnäolosta.
Opetin taivaallisen näkökyvyn ja kohtaamisten kehittämisestä, -
koska Jumala antoi sen tehtäväkseni. Se oli tehtävänantoni.
Käytät sanoja, joita kaikki eivät käsitä.
Sanot "Jumalan läsnäolo".
Miten selität sen sellaiselle, joka ei ole kokenut sitä koskaan?
Kun puhutaan Jumalan läsnäolosta, puhutaan neljästä asiasta.
Ensiksikin puhutaan taivaan ilmapiiristä.
Toiseksi puhutaan Jumalan persoonasta, -
koska Jumalan läsnäoloa ei voi erottaa Hänestä henkilönä.
Aiemmin sanoin, että totuus on henkilö. Jumalan läsnäolokin on.
Kolmanneksi puhutaan Jumalan luonteesta tai luonnosta.
Neljänneksi puhutaan Jumalan voimasta.
Ne kaikki neljä toimivat yhtä aikaa Jumalan läsnäolon ilmestyessä.
Uskon, että Jumalan jokainen lupaus, -
parantuminen, lunastus, kaikki rukousvastaukset, on saatavilla.
Puuttuva ainesosa on se, että ne ovat saatavilla Hänen läsnäolossaan.
Se on kouriintuntuvaa. Miten selität sen sille, joka ei ole kokenut sitä?
Siitä ei voi erehtyä. Se tuntuu koko kehossa.
Se on kuin taivas maan päällä.
Jumala kuvaili sen minulle.
Olin palaamassa matkalta. Matkustan paljon.
Lapseni ovat hyvin tiedonhaluisia. He kuulevat tuloni ulkoa.
Kun avaimet kilisevät, he juoksevat ovelle vastaan.
Yksi syy sille on tieto siitä, että isi tuo aina yllätyksiä reissuiltaan.
Jumala kysyi minulta, miksi lapset juoksevat luokseni.
Vastasin: "Koska he tietävät isin palanneen kotiin."
Hän sanoi: "He hakeutuvat läsnäoloosi, -
koska he tuntevat sinut ja luonteesi".
Jos lyö lapsiaan joka päivä, he pakenevat kotoa. - Juuri niin.
Koska he tietävät, ettei isi tule tyhjin käsin ja että isi rakastaa heitä, -
he odottavat läsnäoloani, koska he tuntevat henkilön.
Sama pätee meihin. Kun tuntee läsnäolon henkilön, -
tietää, ettei Jumala koskaan ilmesty tyhjin käsin.
Profeetta Daavid, ei vain kuningas vaan profeetta, sanoi: -
"...ylenpalttisesti on iloa sinun kasvojesi edessä, -
ihanuutta sinun oikeassa kädessäsi..."
Kaikki, mitä tarvitsemme, on Jumalan läsnäolossa.
Entä jos sanoo viettäneensä -
viikon ajan päivittäin tunnin hiljaa Herran edessä.
Kokemuksesi kuulostaa hienolta, mutta miksei niin tapahdu minulle?
Se on kaikkien ulottuvilla. Kuinka epätoivoisesti kaipaat?
Jumalasuhde on kuin avioliitto.
Avioliitto voi olla mekaaninen tai intiimi. Valinta on sinun.
Mekaanisessa liitossa mies sanoo: -
"Maksoin laskut enkä ole pettänyt sinua. Mitä vielä tahdot?"
Se on sääntöjen noudattamista.
Intiimissä liitossa sanotaan: "Ajattelen sinua joka päivä.
Sinun näkemisesi saa minut rakastumaan.
Hurmaat minut joka kerta."
Se on syvempää kuin rituaali ja säännöt. Se on intiimin läheistä.
Tahdomme tuntea Hänet. Paavali sanoi: "Tunteakseni hänet -
ja hänen ylösnousemisensa voiman ja hänen kärsimyksiensä osallisuuden."
Läheisyys Jumalaan muuttaa kaiken.
Emme tahdo vain tuloksia ja lahjoja, vaan rakastumme henkilöön itseensä.
Moni tahtoo tuntea jotakin. Läsnäolo herättää tuntemuksia kehossamme.
Mutta kun tunnemme itse henkilön, kaikki muu tulee sen mukana.
Arvaa, mitä tahdon vielä kuulla sinulta.
Tahdon selvittää, miten Kynan palvoo Jumalaa.
Hänellä on valtava Jumalan nälkä.
Mitä hän tekee, kun ovet sulkeutuvat eikä seurakuntaa ja yleisöä ole?
Mitä hän tekee yksin Jumalan edessä?
Pyydän häntä havainnollistamaan sen. Jumala ilmestyy. Jatketaan kohta.
Yliluonnollista-ohjelma jatkuu pian.
Maailma erottelee ihmiset eri ryhmiin. Ihmiset ovat kapeakatseisia.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden hengellisen täyteyden kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, maailma näkee Jumalan.
Nettisivuillamme on opetusmateriaalia tästä aiheesta.
Se auttaa johdattamaan ihmisjoukot Jumalan tuntemiseen.
Opit ymmärtämään Israelia ja seurakunnan juutalaisia juuria.
Kaikki kansat saavat uudenlaisia siunauksia.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Monet katsojat ovat kokeneet ihmeitä ja parantumisia.
Ohjelmassa Sid puhui parantumisesta.
Lonkkani oli ollut pitkään kipeä, aivan kuin pois paikaltaan.
Kysyin Herralta: "Entä lonkkani?"
Osoitin kipeää aluetta. Silloin Sid sanoi: -
"Jumala kertoi parantavansa jonkun lonkkaa parhaillaan."
Lonkkani parantui heti! Ylistys Jumalalle!
Olin murtunut. Olin menettänyt työni. Sain työttömyysrahaa.
Katsottuani ohjelmaa ja opetuksia DVD:ltä, saatoin vain iloita.
Jumala on alkanut peruuttaa kirousta raha-asioidemme yltä.
Jos ohjelma on siunannut sinua, -
kerro siitä meille osoitteessa www.sidroth.org/praise.
Yliluonnollista-ohjelma jatkuu nyt.
Se on upeaa, että olet Herran läsnäolossa ja saat kohtaamisia.
Kun opetat siitä, toisetkin saavat niitä.
Kerro siitä henkilöstä, joka kuuli opetuksesi ja meni syöpäosastolle.
Se oli ihmeellistä. Aina kun opetan läsnäolosta, ihmiset aktivoituvat.
He vapautuvat, palaavat alkuun ja uudistuvat.
Se tilanne oli mahtava. Opetin Jumalan läsnäolosta.
Eräs henkilö kuuli sen ja ymmärsi ilmoituksen välittömästi.
Samana päivänä hän meni syöpäosastolle kuolevan miehen luo.
Mies veteli viimeisiään. Lääkärit eivät voineet enää auttaa.
Ihmisiä kerääntyi kuolinvuoteen ympärille.
Opetuksen kuullut laski kätensä hänen päälleen ja sanoi: "Parannu."
He lähtivät yhdessä osastolta. - Oliko hän juutalainen?
Hänellä oli nimittäin paljon chutspaa eli kanttia.
Ei ollut, mutta hänellä oli juutalainen sydän.
Miehen tilanne kääntyi päälaelleen.
Hän voitti syövän ja rikkoi kaikki lääkärin diagnoosit.
Sellainen on Jumalan läsnäolon voima.
Olet opettanut, että yksi avain tähän -
on ymmärtää Raamatun kertomus kirkastusvuoresta.
Jeesus meni vuorelle ja muuttui opetuslasten edessä.
Kirkkaus tuli esiin pilvessä. Opetus- lapset näkivät sen ja kuulivat äänen: -
"Tämä on minun rakas Poikani, johon olen mielistynyt."
Pietari sanoi: "Rakennetaan majat Jeesukselle, Moosekselle ja Eliaalle."
Jeesus tuli ulos näystä. He laskeutuivat vuorelta, -
ja alhaalla heitä odotti demonin riivaama poika.
Tässä on läsnäolon kaava uskoville.
Useimmat elävät vuorta varten, mutta Jeesus eli vuoresta.
Sano tuo uudestaan.
Useimmat elävät vuorta varten. He etsivät erityisiä kohtaamisia.
Jeesus eli vuoresta. Kun Hän tuli Jumalan läsnäolosta vuorelta, -
Hänellä oli mukanaan voima ja valta. Sitä Jumala tahtoo meillekin.
Että emme eläisi läsnäoloa varten, joka sekin on hienoa, vaan siitä käsin.
Kokemiemme kohtaamisten tarkoitus on auttaa täyttämään tehtävämme.
Vielä siitä, joka meni syöpäosastolle.
Jos hän ei olisi kokenut näkyä ja Jumalan läsnäoloa, -
hän olisi vain rukoillut ja syöpää sairastanut olisi kuollut.
Jumalan läsnäolo muuttaa meidät. Tämä on tärkeää.
Se muuttaa joka solun.
Siksi Jeesuskin muuttui kirkastusvuorella.
Se tapahtui, jotta opetuslapset näkisivät sen.
Samaa sanaa käytetään jakeessa Room. 12:2: -
"...muuttukaa mielenne uudistuksen kautta..."
Jumala tahtoo kirkastaa meidät, jotta voimme kulkea voimassa ja vallassa.
Kun sitten laskeudumme vuorelta, jokainen laakson demoni vapisee.
Ovi on suljettu. Lapset ovat nukkumassa.
Sinullahan on viisi lasta. - Kyllä. Armon luku.
Sinulla on oikea seurakunta. Aivan, armon luku.
Ovi on suljettu, ja on myöhäinen ilta. Olet yksin. Mitä teet?
Halleluja. - Miten palvot Jumalaa?
Kiitos Herra. Tätä ilmaa hengitän.
Tätä ilmaa hengitän
Pyhä läsnäolosi elää minussa
Tämä on jokapäiväinen leipäni
Kiitos, Jeesus.
Tämä on jokapäiväinen leipäni
Sinun Sanasi, joka on puhuttu minulle
Ja kaipaan epätoivoisesti Sinua
Jeesus
Isä, kiitämme Sinua läsnäolostasi. Siinä on ilon täyteys.
Jumalan läsnäolo saapuu tähän huoneeseen juuri nyt.
Herran Henki koskettaa jotakuta katsojaa parhaillaan.
Sinä parannut ja uudistut.
Jumalan voima ja läsnäolo koskettaa sinua. Elämäsi ei palaa ennalleen.
Pyhä Henki tahtoo tulla ja koskettaa sinua.
Jumalan läsnäolo tahtoo ilmestyä elämässäsi.
Jumala kutsuu sinua ottamaan läsnäolon vastaan -
ja elämään muuttunutta, kirkastunutta elämää. Halleluja.
Marssikäsky on annettu. Jos minulla ei olisi enää töitä tälle päivälle, -
tekisin sitä, mitä Kynan juuri äsken teki.
Rakastan Sinua, Herra. Palvon Sinua.
Palvon Sinua, Jeshua. - Kiitos, Herra Jeesus.
Sinä olet Kuningasten Kuningas ja Herrain Herra.
Palvon Sinua, Jumala. Palvon Sinua.
Otan kädestäsi kiinni. Palvon Sinua, Herra.
Halleluja...
Olipa voimallinen ohjelma.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse yhtä uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Jumala ei ole rajoitettu, ei myöskään pääsysi yliluonnolliseen.
Ensi jaksossa: -
Oletko luullut, ettei Jumala puhu sinulle? Meillä on hyviä uutisia.
Jumala puhuu alati merkkien, symbolien, nimien ja lukujen kautta.
Pitää vain oppia tunnistamaan Jumalan puhe.
Seuraavassa jaksossa kuulet Jumalan profeetallisesta symboliikasta.
Suomennos: Maija Tuukkanen